 Muddada uu ku jiray xukuumadda Madaxweyne Axmed-Siilaanyo waxa uu si weyn uga dhex muuqdaa hurinta khilaafyo soo noqnoqday oo illaa maanta ka dhex oogan xisbiga talada haya ee KULMIYE, waxaannu safka hore kaga jiraa siyaasiyiinta soo allifa murannada joogtada noqday ee markasta ka dhex qarxa gudaha xisbul-xaakimka iyo xukuumadda, sida la sheegayna waxa uu ka mid yahay xubnaha ugu muhiimsan ee loo adeegsado dagaalka aan kala-joogsiga lahayn ee ku jihaysan hoggaanka sare ee KULMIYE, gaar ahaan guddoomiye Muuse Biixi Cabdi oo ay isku degaan soo jeedaan. 